CELEX: 32018R1277
Language: et
Date: 2018-09-18 00:00:00
Title: Nõukogu määrus (EL) 2018/1277, 18. september 2018, millega kehtestatakse kodulinnuliha eksporditoetused

24.9.2018   
               
               
                  ET
               
               
                  Euroopa Liidu Teataja
               
               
                  L 239/1
               
            
         NÕUKOGU MÄÄRUS (EL) 2018/1277,
         18. september 2018,
         millega kehtestatakse kodulinnuliha eksporditoetused
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu määruse (EÜ) nr 1234/2007 (1) alusel, mis on kehtetuks tunnistatud Euroopa Parlamendi ja nõukogu määrusega (EL) nr 1308/2013, (2) anti komisjonile õigus kehtestada vajaduse korral toetusi kooskõlas määruses (EÜ) nr 1234/2007 sätestatud kriteeriumide ja nõuetega. Eeltoodut arvestades võeti vastu komisjoni rakendusmäärus (EL) nr 689/2013 (3).
                  
               
                     (2)
                  
                  
                     Euroopa Kohus tunnistas oma 20. septembri 2017. aasta otsusega (4) rakendusmääruse (EL) nr 689/2013 kehtetuks. Euroopa Kohus otsustas, et huve kahjustava akti vastuvõtmist reguleerivate menetlusnormide järgimata jätmine kujutab endast oluliste menetlusnormide rikkumist ning seepärast tuleb sellise puudusega õigusakt tühistada.
                  
               
                     (3)
                  
                  
                     Samuti otsustas Euroopa Kohus, et olenemata oluliste menetluseeskirju käsitlevate nõuete rikkumisest ei kerkinud esile ühtki sellist viga, mis mõjutab kooskõla selle õigusaktiga, mis sisaldab määruse (EÜ) nr 1234/2007 rakendamiseks vajalikke meetmeid. Õiguskindluse huvides ja selleks, et vältida määruse (EÜ) nr 1234/2007 rakendamise kahjustamist, kinnitas Euroopa Kohus vaidlustatud määruse õigusliku toime säilimist kuni seda asendava uue õigusakti jõustumiseni.
                  
               
                     (4)
                  
                  
                     Määrusega (EL) nr 1308/2013 tunnistati kehtetuks määruse (EÜ) nr 1234/2007 menetlussätted seoses toetuste kehtestamist käsitlevate õigusaktide vastuvõtmisega. Määrust (EL) nr 1308/2013 kohaldatakse alates 1. jaanuarist 2014.
                  
               
                     (5)
                  
                  
                     Euroopa kohtu otsuse täitmiseks on seepärast vaja kehtestada kodulinnuliha eksporditoetused samal tasemel nagu need olid kehtestatud rakendusmäärusega (EL) nr 689/2013. Käesolevat määrust on seega vaja kohaldada tagasiulatuvalt 19. juulist 2013 kuni 31. detsembrini 2013 kestnud ajavahemiku suhtes.
                  
               
                     (6)
                  
                  
                     Toetust tuleks anda ainult nendele toodetele, mille puhul on lubatud vaba liikumine liidus ja mis kannavad eraldusmärgist vastavalt Euroopa Parlamendi ja nõukogu määruse (EÜ) nr 853/2004 (5) artikli 5 lõike 1 punktile b. Kõnealused tooted peaksid vastama ka Euroopa Parlamendi ja nõukogu (EÜ) nr 852/2004 (6) nõuetele.
                  
               
                     (7)
                  
                  
                     Rakendusmääruse (EL) nr 689/2013 vastuvõtmiseni kohaldatud toetused olid kehtestatud komisjoni rakendusmäärusega (EL) nr 360/2013 (7). Rakendusmääruse (EL) nr 689/2013 õigusliku toime lõppemine tähendaks seepärast muu hulgas määruse (EL) nr 360/2013 kohaldatavust. Õiguskindluse huvides tuleks määrus (EL) nr 360/2013 seepärast kehtetuks tunnistada,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Eksporditoetusi antakse käesoleva määruse lisas sätestatud toodetele, kogustele ja ajavahemikul vastavalt käesoleva artikli lõikega 2 ette nähtud tingimustele.
            
            
               2.   Käesoleva artikli kohaselt eksporditoetuse saamise tingimustele vastavad tooted peavad vastama määruste (EÜ) nr 852/2004 ja (EÜ) nr 853/2004 asjakohastele nõuetele, eelkõige seoses heakskiidetud ettevõtetes ettevalmistamise ning määruse (EÜ) nr 853/2004 II lisa I jaoga ette nähtud eraldusmärgistuse nõuetele vastavusega.
            
         
         
            Artikkel 2
            Rakendusmäärus (EL) nr 360/2013 tunnistatakse kehtetuks.
         
         
            Artikkel 3
            Käesolev määrus jõustub seitsmendal päeval pärast selle avaldamist Euroopa Liidu Teatajas.
            Seda kohaldatakse 19. juulist 2013 kuni 31. detsembrini 2013.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. september 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  Nõukogu 22. oktoobri 2007. aasta määrus (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).
         
            (2)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
         
            (3)  Komisjoni 18. juuli 2013. aasta rakendusmäärus (EL) nr 689/2013, millega kehtestatakse kodulinnuliha eksporditoetused (ELT L 196, 19.7.2013, lk 13).
         
            (4)  20. septembri 2017. aasta otsus C-183/16 P: Tilly-Sabco vs. komisjon, ECLI:EU:C:2017:704.
         
            (5)  Euroopa Parlamendi ja nõukogu 29. aprilli 2004. aasta määrus (EÜ) nr 853/2004, millega sätestatakse loomset päritolu toidu hügieeni erireeglid (ELT L 139, 30.4.2004, lk 55).
         
            (6)  Euroopa Parlamendi ja nõukogu 29. aprilli 2004. aasta määrus (EÜ) nr 852/2004 toiduainete hügieeni kohta (ELT L 139, 30.4.2004, lk 1).
         
            (7)  Komisjoni 18. aprill 2013 aasta rakendusmäärus (EL) nr 360/2013, millega kehtestatakse kodulinnuliha eksporditoetused (ELT L 109, 19.4.2013, lk 27).
      
      
         
            LISA
            
               KODULINNULIHA SUHTES KOHALDATAVAD EKSPORDITOETUSED 19. JUULIST 2013 KUNI 31. DETSEMBRINI 2013
            
            
                        Tootekood
                     
                     
                        Sihtkoht
                     
                     
                        Mõõtühik
                     
                     
                        Toetussumma
                     
                  
                        0105 11 11 9000 
                        0105 11 19 9000 
                        0105 11 91 9000 
                        0105 11 99 9000 
                        0105 12 00 9000 
                        0105 14 00 9000 
                        0207 12 10 9900 
                        0207 12 90 9190 
                        0207 12 90 9990 
                     
                     
                        A02
                        A02
                        A02
                        A02
                        A02
                        A02
                        V03
                        V03
                        V03
                     
                     
                        EUR/100 tükki
                        EUR/100 tükki
                        EUR/100 tükki
                        EUR/100 tükki
                        EUR/100 tükki
                        EUR/100 tükki
                        EUR/100 kg
                        EUR/100 kg
                        EUR/100 kg
                     
                     
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                        0,00
                     
                  
                        NB! Tootekoodid ja A-rea sihtkohakoodid on määratletud komisjoni määruses (EMÜ) nr 3846/87 (EÜT L 366, 24.12.1987, lk 1).
                        Muud sihtkohad on määratletud järgmiselt. V03: A24, Angola, Saudi Araabia, Kuveit, Bahrein, Katar, Omaan, Araabia Ühendemiraadid, Jordaania, Jeemen, Liibanon, Iraak, Iraan.